יהושע יהושע

יהושֻע יהושֻע הוא סרט קומי ישראלי משנת 1988 בבימויו של אבי כהן ובכיכובו של אברי גלעד. התסריט של יצחק גינסברג הציג עלילה הזויה ופרועה בעלת דיאלוגים ייחודיים, סצנות סקס מונפשות (אנימציה: טלי ואן דר ואודן), וקריינות של אברי גלעד, הגיבור הראשי, שמוסיף תיאורים ספרותיים זולים לעלילת חייו. הסרט זכה לאהדת הקהל ולהצלחה קופתית יחסית – צפו בו בקולנוע כמאה אלף צופים.

 עלילה 
כשיהושע יהושע היה פעם ילד, הוריו, ששיחקו בהצגות בתיאטרון, הזניחו אותו, וכך זה היה כל ילדותו. כיום הוא בשנות העשרים לחייו (אברי גלעד) ואין לו כלום מלבד דירה שכורה בתל אביב, מכונת הכתיבה שלו, אותה הוא מכנה "אינגה", העובדה שהוא בתול, ועבודתו בלהוציא לאור ספרים פורנוגרפיים אצל ה"מו"ל" שלו סמי כהן מ"כהן ובניו" (דוד מונשיין).

יום אחד הכל משתנה, כשכהן מחליט לצוות ליהושע את בועז סלע (מתי סרי), טייס מילואים וג'יגולו צמרת, לכתוב את האוטוביוגרפיה שלו ולפרסם אותו. תחילה נרתע יהושע מהרעיון, אך כהן משכנע אותו לעשות זאת, והוא מסכים.

בבית הקפה המקומי בועז מספר ליהושע כי הוא רוצה לכתוב את האוטוביוגרפיה כי הוא לא יודע מה כבר לעשות עם עצמו הוא כבר בן 30 ולא יודע לאן יתקדם בחייו ומחליט לקרוא לאוטוביוגרפיה שלו "החיים כמשגל" מכיוון שכג'יגולו צמרת תמיד הלך לו עם נשים יותר מאשר כטייס, יהושע מתאהב באחד מהמלצריות בבית קפה זה ובועז קורא לה לשולחן ומסתבר כי היא לא אחרת מאשר יעל (אוסי הלל) בת זוגו של בועז, יהושע מתאכזב ויעל מבקשת ממנו שלא יכתוב עליה מילה ושלא יאמין לבועז והוא ויהושע יוצאים מבית הקפה היישר לדירתו של בועז.

בדירתו של בועז מתחיל יהושע לכתוב במלוא המרץ ויעל קופצת לביקור קצר בועז לוקח הפסקה והשניים מתנשקים בעוד יהושע מביט בהם מהצד ומקנא בהם.

וכך במשך ימים שלמים יהושע כותב את האוטוביוגרפיה של בועז בעוד בועז מתחיל תהליך של חזרה בתשובה וקרבה לדת.

ערב אחד מבקר יהושע במסעדה הסינית שבא עובדת יעל ומגלה לו שבועז נמצא אצלו בדירה וחשבה שהוא בוגד בה יעל מתחילה לחבב את יהושע והשניים נוסעים לביתו של בועז וממתינים לו יעל מתאכזבת ושולחת את יהושע לביתו יהושע מגיע לחדר המדרגות בדירתו ושואל את בועז למה הוא בוגד בה אך בועז מספר כשכבר חודשיים לא עומד לו והוא בתהליך של קרבה לדת ומצפה מיהושע להספיק להפיץ את האוטוביוגרפיה שלו לפני שהוא יטוס לנצח בהליקופטר המכונה "הליקופטר המצוות" או באנגלית hollicopter וכי הוא רוצה להיות קרוב לאלוהים. יהושע ויעל נפרדים מבועז לשלום ויעל חוזרת אל בית הוריה ומזמינה את יהושע לבקר אצלה. כעת הפך יהושע לידיד של יעל.

בבית הוריה של יעל פוגש יהושע את אחיה הקטן של יעל (מיכה אלמוג) גאון מחשבים, שמתחיל גם לחבב את יהושע יותר מאשר יעל. כשיעל חוזרת לביתה היא מחליטה שבועז מת מבחינתה ומספרת ליהושע שהתחילה מערכת יחסים עם צחי (דווי כהן) בעל המסעדה הסינית שבה עובדת יעל יהושע חוזר לביתו מאוכזב.

כשיעל מבקרת אצל יהושע היא שואלת אותו על בועז ויהושע מספר לה שעדיין הוא לא שמע ממנו כלום יעל הולכת לביתה ויהושע מחליט לכתוב פנטזיה מינית הומוריסטית משלו תחת הכותרת "אהובתו של הג'יגולו".

בפנטזיה בועז מנסה להתאבד בדירתו בתלייה ויהושע מצליח להציל אותו ומזמין לשניהם טיפול נמרץ באמבולנס בועז מת ויהושע ממונה על ידו לג'יגולו במקומו הוריו מתנגדים לכך אך ליהושע זה לא אכפת מכיוון שכבר עם הלקוחה הראשונה שלו הוא מצליח להגיע לסיפוקו המיני ולאבד את בתוליו, צחי חוזר מסין ומספר ליעל כשפתח 100 מסעדות סיניות במכה אך יעל מיואשת ומספרת שצחי הלביש אותה בחגורת צניעות כדי שלא תשכב עם אחרים, ומקבלת המלצה על ג'יגולו טייס שיספק אותה מינית היא מגיעה לדירתו של יהושע ומבקשת ממנו לנסות לפתוח את חגורת הצניעות שלה, ויהושע לא מצליח לפתוח אותה יעל מתייאשת מייד ויהושע מכניס אותה לאורגזמה בעזרת מכונת הכתיבה שלו, ולאחר מכן הם מתחבקים כשהם לבושים בקימונו ושותים להנאתם קפה בטעם תה.

הפנטזיה נגמרת ויהושע מתעורר ומתקשר ליעל אך אחיה עונה במקומה והוא מחכה שיהושע יכתוב גם עליו ביוגרפיה משלו ויהושע מתחיל לכתוב.

הביוגרפיה של האח הקטן מתחילה יום אחרי שיעל הייתה אצלו בבית נהג הלימוזינה מעיר את יהושע ומסיע אותו למשרדו של האח הקטן ומגלה כשלנהג משלמים לו על להיות חרש אילם בכביש לאחר דריסה קלה הם מגיעים למשרד ושם האח הקטן הוא מנהל העסקים הבכיר ורוצה לחתום עם יהושע על 10 אחוז מהברוטו על הזכויות על ספריו.

הביוגרפיה נגמרת ובעלת דירתו האכזרית של יהושע גברת פפרשטוק (אלישבע מיכאלי) לוחצת עליו לפנות את הדירה וכשחוזה השכירות שלו אוטוטו נגמר.

כשיהושע מבקר אצל יעל יהושע מכיר את הוריה ויעל מתרשמת מכתיבתו של יהושע ומספרת לו כשהיא הולכת להתחתן עם צחי והוא חייב להציל אותה מידיו ובכך לבטל את החתונה. צחי שומע זאת ומחליט לסלק את יהושע מהבית ובכך מפסיק את יחסיו הידידותיים עם יעל.

יהושע ממציא סוף אחר לפנטזיה שלו בה הוא מצליח לפתוח את חגורת הצניעות, ולשכב עם יעל לאחר מכן הם יושבים במיטה מעשנים סיגריה צוחקים ונהנים, יהושע קורע את הדף לגזרים והסוף האחר בוטל.

יהושע מגיע להליקופטר של בועז ומספר לו כשיעל מתחתנת עם צחי ושהוא חייב את עזרתו בחטיפתה של יעל ובועז מסכים, יהושע חוזר לביתו אך החוזה שלו נגמר ופפרשטוק החליפה את המנעול של הדירה שלו וסוטרת על פניו ויהושע הופך לחסר בית.

האח הקטן של יעל מספר לו על תוכניתו להפיל את החתונה, ולחטוף את יעל, ויהושע מקבל מכהן את מכונית הספורט שלו אך נכשל בניסיון החטיפה של יעל.

בחתונה יהושע והאח הקטן מחכים לאות יהושע מצליח לקחת איתו את יעל רגע לפני החופה והמסוק של בועז מגיע למקום ומטיס את יהושע ויעל רחוק מהחתונה בביתה יהושע משאיר את מכונת הכתיבה שלו אצל האח הקטן והאח מבטיח לו לשמור עליה, לאחר מכן יהושע ויעל היו ביחד חודשיים אך נפרדו בגלל אהבתה לבועז.

אך כל זה הוא סיפור דמיוני של יהושע על מנת להעביר את הזמן בדירתו כשהוא כבר חסר כל ומזמין את המספר המצונן והמשופם (אברי גלעד בתפקיד כפול) לשתות איתו קפה במהלך הקפה יהושע מבקש ממנו להחזיר את מכונת הכתיבה שלו לידיו אם הוא נתקל בה במקרה.

שיר הנושא
הסרט נפתח בשיר "יהושע יהושע" על רקע הנפשה של בננות והצגת הקרדיטים. השיר נכתב על ידי יצחק גינסברג, הולחן על ידי עדי רנרט ובוצע על ידי אלון אולארצ'יק וגני תמיר.

שחקנים

 אברי גלעד - יהושע יהושע/המספר
 אוסי הלל - יעל
 מתי סרי - בועז סלע
 דווי כהן - צחי
 מיכה אלמוג - אחיה הקטן של יעל
 דוד מונשיין - סמי כהן מ"כהן ובניו"
 אלישבע מיכאלי - גברת פפרשטוק, בעלת הבית של יהושע
 מארי גאסמן לביא
 מלכה רונן
 מני סביר
 ירדן רוס
 דדי חתם
 דוד כהן
 דניאלה אוסטרוביץ'
 רונית מקובר
 כנרת טריפון
 חגית אבנון
 מאיר לונדון
 מייק גודני
 דורון מייגרס
 ענת דולב - מנחה בטלוויזיה
 נחמי דרימר
 יעל דן - מנחה בטלוויזיה
 חנה היימס
 תמי הסה
 גילי השש

 קישורים חיצוניים 

 יהושע יהושע, באתר בורקיטוס: רק סרטים ישראלים
ביקורות



הערות שוליים

קטגוריה:סרטים ישראליים משנת 1988
קטגוריה:סרטי קומדיה ישראליים
קטגוריה:סרטי פולחן ישראליים
קטגוריה:סרטי אבי כהן